Filmajánló

Kikapcsolódásra vágysz? Van 105 perced?

A híres rendező, Kalmár László elkalauzol bennünket  a 19. századi színjátszás világába. A gyönyörű színésznő, Déryné, által bepillanthatunk a magyar vándorszínészek mindennapjaiba és nyomon követhetjük a nemzeti kultúráért való harcot, a magyar nyelvű Nemzeti Színház megalapításáért való küzdelmet.

A filmben nagyon sok tehetséges és  híres színész és színésznő játszik. Tolnay Klári a film főszereplője jeleníti meg Déryné Széppataki Rózát, az első magyar operaénekesnőt, aki a vándorszínészet korának legnépszerűbb színésznője. Raksányi Gellért, Bilicsi Tivadar, Básti Lajos, Honthy Hanna, Szatmári István és Turay Ida neve is ismerősen csengenek.

A film elején a színházi társulat szereplőit ismerjük meg. A fiatal, csodálatos hangú Róza, kezdetben nem akar Déry István színészhez feleségül menni, de mégis meggondolja magát, hogy ne kelljen édesanyjával hazamenni. A kor politikai hatalma a színház működését ellehetetleníti, az épületet (Rondella) lebontják, ezért a színészek nem játszhatnak többé Pesten. Az egyre erőszakossá váló Déry István, feleségét válaszút elé állítja. Vagy vele tart a biztos jövő felé, vagy elhagyja őt. Déryné inkább az álmait követi. A fővárosból kivonuló színészek ekhósszekéren járják az országot. Végül Miskolcon köt ki a társulat. Először az emberek  furcsán néznek rájuk, de ahogy telik az idő egyre jobban befogadják és megszeretik a színészeket.

Hogyan alakul a színháztársulat jövője? Vajon megéri az a sok fáradozás?

A filmet egyaránt ajánljuk középiskolásoknak és az idősebbeknek, mindazoknak, akik szeretik a régi kosztümös, zenés filmeket. Az érettebb korosztály nosztalgiázhat. Hasznos lehet a diákoknak, mert a film kapcsán történelemi tudásuk bővülhetnek, a 19. századi magyar nép életével, társadalmi egyenlőtlenségeivel, a bécsi vezetés politikai elnyomásával. A film által nemcsak színházzal kapcsolatos új ismeretek birtokába jutunk, hanem megismerjük a magyar zene és tánc kultúráját, a reformkori divatot. Nagyon irigyeljük a nőket, akik szebbnél szebb ruhákat viseltek.

Nekünk, „Könyvmolyoknak” azért tetszik a film, mert színházról szól, mindnyájan nagyon szeretünk színházba járni. A film cselekménydús, izgalmas fordulatokkal teli, a színészek magukkal röpítenek minket a reformkori Magyarország világába. Végül a film rávilágít arra, hogy összefogással, kitartással bármit elérhetünk. Példaértékűnek tartjuk Déryné elszántságát, hogy minden nehézség ellenére is hű maradt elveihez.